56. autobusu maršruts (Rīga)
56. autobusu maršruts ir Rīgas sabiedriskā transporta autobusu maršruts, kas kursē no galapunkta "Daugavgrīva" Daugavgrīvā līdz Ziepniekkalnam. 56. autobusu maršruts ir visgarākais autobusu maršruts Rīgā. Atsevišķos reisos autobuss veic iebraucienu Lāčupes kapos. 56. autobusu maršruta kopējais garums ir aptuveni 64,1 km. Virziena Daugavgrīva — Ziepniekkalns garums ir 32,41 km, bet virziena Ziepniekkalns — Daugavgrīva garums ir 31,69 km. Gan darbdienās, gan brīvdienās pa 56. autobusu maršrutu kursē 3 autobusi, kas pavisam veic 33 reisus. Maršrutu apkalpo gan 6., gan 7. autobusu parks. Maršruts tika atklāts 2014. gada 27. janvārī, aizvietojot slēgto 247. mikroautobusu maršrutu. Sākotnēji tas bija eksperimentāls maršruts, bet 2014. gada aprīļa sākumā apstiprināts par regulāru maršrutu. No 2024. gada 5. aprīļa sakarā ar Altonavas ielas dzelzceļa pārvada slikto tehnisko stāvokli uz ilgstošu laiku maršruts abos virzienos tiek novirzīts pa Liepājas ielu.